CELEX: 32008D0287
Language: sl
Date: 2008-04-03 00:00:00
Title: 2008/287/ES: Sklep Komisije z dne 3. aprila 2008 o financiranju delovnega programa za leto 2008 za orodja usposabljanja na področju varnosti živil, zdravstvenega varstva živali, dobrega počutja živali in zdravstvenega varstva rastlin

4.4.2008   
            
            
               SL
            
            
               Uradni list Evropske unije
            
            
               L 93/25
            
         
      SKLEP KOMISIJE
   
   z dne 3. aprila 2008
   o financiranju delovnega programa za leto 2008 za orodja usposabljanja na področju varnosti živil, zdravstvenega varstva živali, dobrega počutja živali in zdravstvenega varstva rastlin
   (2008/287/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (2), in zlasti člena 90 Uredbe,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (3) ter zlasti člena 2(1)(i) Direktive,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (4), ter zlasti člena 51 in člena 66(1)(b) in (c) Uredbe,
   ob upoštevanju naslednjega:
   
               (1)
            
            
               V skladu s členom 75 Uredbe (ES, Euratom) št. 1605/2002 in členom 90 (ES, Euratom) št. 2342/2002 se pred odobritvijo izdatka sprejme odločitev o financiranju, ki določa bistvene elemente ukrepa, ki vključuje izdatke iz proračuna.
            
         
               (2)
            
            
               Na področju orodij za usposabljanje so predvideni različni ukrepi v okviru številnih zakonodajnih aktov, ki obravnavajo varnost živil, zdravstveno varstvo živali, dobro počutje živali in zdravstveno varstvo rastlin. Te ukrepe je treba financirati iz proračuna Skupnosti. Financiranje takšnih ukrepov določa ena sama odločba –
            
         SKLENILA:
   Edini člen
   Sprejme se delovni program v Prilogi v zvezi s financiranjem ukrepov leta 2008, ki so v povezavi z orodji za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin.
   Za objavo in izvajanje programa je pristojen Generalni direktor generalnega direktorata za zdravje in varstvo potrošnikov.
   
      V Bruslju, 3. aprila 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).
   
      (2)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).
   
      (3)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2007/41/ES (UL L 169, 29.6.2007, str. 51).
   
      (4)  UL L 165, 30.4.2004, str. 1. Uredba, kakor je bila nazadnje spremenjena z Uredbo Komisije (ES) št. 180/2008 (UL L 56, 29.2.2008, str. 4).
   
      PRILOGA
      Delovni program za leto 2008 za orodja za usposabljanje na področju varnosti živil, zdravstvenega varstva živali, dobrega počutja živali in zdravstvenega varstva rastlin
      USPOSABLJANJE
      1.   Proračunski vrstici: 17 04 07 01 in 17 04 04 01
      
         Pravna podlaga:
      
      
                  —
               
               
                  Uredba (ES) št. 82/2004, člen 51 in člen 66(1)(b),
               
            
                  —
               
               
                  Direktiva 2000/29/ES, člen 2(1)(i).
               
            Cilj ukrepa, ki bo financiran iz tega proračuna, je razvoj, organizacija in izvedba usposabljanja in delavnic ali seminarjev v Skupnosti in tretjih državah za zagotovitev, da je osebje, ki izvaja uradni nadzor, ustrezno usposobljeno. Preko teh usposabljanj in seminarjev se vladni uslužbenci, nacionalni organi in strokovnjaki za laboratorijsko delo informirajo in izobrazijo o zakonodaji Skupnosti o živilih in krmi ter zahtevah za nadzor živil in krme, da so dovoljeni na trgih Skupnosti.
      Komisija prispeva k usposabljanju uradnikov v državah članicah tako, da usposabljanje na nacionalni ravni nadgradi z usposabljanjem z vidika, ki je po mnenju Skupnosti pomemben.
      Dejavnosti usposabljanja za leto 2008 bodo zadevale naslednje teme:
      
                  —
               
               
                  nadzorne postopke za živila in krmo, ki temeljijo na načelih HACCP (analiza tveganj in kritičnih kontrolnih točk); tehnike revizije za preverjanje izvajanja sistemov HACCP,
               
            
                  —
               
               
                  veterinarske preglede in preglede za nadzor varnosti hrane na mejnih kontrolnih točkah (letališčih, pristaniščih ali cestah/železnici),
               
            
                  —
               
               
                  higieno in nadzor živil: rib, mesa in mlečnih izdelkov,
               
            
                  —
               
               
                  preprečevanje, nadzor in izkoreninjenje transmisivnih spongiformnih encefalopatij,
               
            
                  —
               
               
                  nadzor zdravstvenega varstva rastlin (režim ES za karanteno krompirja, interni režim ES za karanteno rastlin, režim ES za karanteno rastlin za uvoz),
               
            
                  —
               
               
                  fitofarmacevtska sredstva (vidiki varnosti živil in krme): oceno in registracijo,
               
            
                  —
               
               
                  merila za zoonoze v živilih in mikrobiološka merila,
               
            
                  —
               
               
                  dobro počutje živali: omamljanje ali usmrtitev živali v klavnicah in nadzor bolezni ter dobro počutje živali med prevozom,
               
            
                  —
               
               
                  živilsko zakonodajo, zakonodajo o krmi, predpise o zdravstvenem varstvu živali, dobrem počutju živali in zdravstvenem varstvu rastlin. (8 800 000 EUR).
               
            Financiranje: preko javnih naročil.
      Splošna proračunska sredstva za javna naročila v navedenem letu znašajo 8 800 000 EUR.
      Za vsako zgoraj navedeno tehnično vprašanje bo sklenjena ena pogodba o zagotavljanju storitev ali več. Verjetno bo podpisanih približno 14 pogodb za izvajanje storitev. Zunanji izvajalci večinoma sodelujejo pri organizaciji in logistiki dejavnosti usposabljanja.
      Cilj je čim hitreje začeti postopek javnega naročanja (verjetno med marcem in majem), da se pogodbe podpišejo v letu 2008.
      2.   Proračunska vrstica 17 01 04 05
      
         Pravna podlaga:
      
      
                  —
               
               
                  Uredba (ES) št. 82/2004, člen 66(1)(c).
               
            Cilj dejavnosti, ki bo financirana iz te proračunske vrstice, je povratna informacija o usposabljanjih. Povratna informacija je ena od ključnih elementov boljšega usposabljanja za varnejša živila. Priprava poročila o dejavnostih iz leta 2007 je del tega.
      Povratne informacije bodo zbrane tudi z naknadnim ovrednotenjem. V ta namen bodo različnim udeležencem po njihovi udeležbi na usposabljanju poslani obrazci/vprašalniki, da se oceni vpliv usposabljanja na njihovo poklicno življenje.
      Končno je treba za boljšo organizacijo programov za usposabljanje financirati opremo in orodja IT, promocijsko gradivo ter informacijsko in komunikacijsko podporo. (308 000 EUR)
      Financiranje: obstoječe okvirne pogodbe.
      Verjetno bodo podpisane približno 4 pogodbe za izvajanje storitev.
      Predvideni časovni okvir za podpis pogodb: med marcem in julijem.
      Povzetek
      
                  Št.
               
               
                  Naziv
               
               
                  Proračunska vrstica
               
               
                  Pravna podlaga
               
               
                  Znesek v EUR
               
            
                  1
               
               
                  Usposabljanje: zunanji izvajalci za izvedbo programa za usposabljanje
               
               
                  17 04 07 01
               
               
                  Uredba (ES) št. 882/2004
               
               
                  8 350 000
               
            
                  17 04 04 01
               
               
                  Direktiva Sveta 2000/29/ES
               
               
                  450 000
               
            
                  2
               
               
                  Usposabljanje: letno poročilo, naknadno ocenjevanje, oprema in orodja IT, promocijsko gradivo, informacije in komunikacijska podpora
               
               
                  17 01 04 05
               
               
                  Uredba (ES) št. 882/2004
               
               
                  308 000
               
            
                  Skupaj
               
               
                  9 108 000